อายุ17ค่ะ ปจด.มาไม่ปกติอยู่แล้ว และมีพสพ.กับแฟนวันที่26เมษา โดยที่ปจด.เพิ่งหมด และกินยาคุมฉุกเฉินพร้อมกัน2เม็ด วันที่1พฤษภา ก็มีปจด.อีกครั้ง และหยุดไปในวันที่4พฤษภา และวันที่10พฤษภามีพสพ.อีกครั้ง โดยไม่ได้ป้องกันและหลั่งนอก วันที่31พฤษภาตรวจครรภ์แล้วขึ้นขีดเดียว และวันที่13มิถุนาเกิดอาการคัดเต้าเหมือนปจด.จะมา เพราะปกติจะคัดเต้าประมาณ7-8วัน และจนถึงวันที่21ก็ยังคัดเต้าอยู่ปจด.ก็ยังไม่มา ซื้อที่ตรวจมาตรวจอีกครั้งก็ยังขึ้นขีดเดียว จะท้องมั้ยคะ
สวัสดีค่ะ Kaew'z,การมีเพศสัมพันธ์วันที่ 26 เม.ย. หากเลย 7 วันนับตั้งแต่มีประจำเดือนมา ถือว่าเลยระยะปลอดภัย โอกาสที่จะตั้งครรภ์อาจมีได้ แต่หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95%ส่วนเลือดที่ออกในวันที่ 1- 4 พ.ค.น่าจะเป็นเลือดที่เกิดจากผลข้างเคียงของยาคุมฉุกเฉิน ไม่น่าใช่ประจำเดือนปกติ เนื่องจากเพิ่งหมดการมีประจำเดือนไปในวันที่ 26 เม.ย.ดังกล่าวสำหรับการมีเพศสัมพันธ์ในวันที่ 10 พ.ค. โดยการหลั่งนอกนั้น จะมีโอกาสตั้งครรภ์ได้ตั้งแต่ 4%-22%ดังนั้นหากจนถึงวันนี้ ประจำเดือนยังไม่มา สาเหตุจากการตั้งครรภ์จึงอาจเป็นได้ แต่หากได้ตรวจหาการตั้งครรภ์ได้อย่างถูกต้องในวันที่ 31 พ.ค. และ 21 มิ.ย. แล้วพบขึ้นขีดเดียว ก็แสดงว่าไม่น่ามีการตั้งครรภ์เกิดขึ้นค่ะ ดังนั้นการที่ประจำเดือนไม่มา จึงเกิดจากสาเหตุอื่นๆ ได้ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นส่วนอาการคัดเต้านม อาจเป็นอาการก่อนการมีประจำเดือนมาได้ ซึ่งอาจพบได้นาน 1-2 สัปดาห์ก่อนที่ประจำเดือนจะมาค่ะ ดังนั้นแนะนำให้รอประจำเดือนไปอีกซักระยะค่ะ ประจำเดือนน่าจะมาในที่สุด